| "Lovebird"Leona Lewis |
| --- |
| Singlen "Lovebird" kansikuva |
| Singlen tiedot |
|  Albumilta | *Glassheart* |
|  Julkaistu | 16. marraskuuta 2012 |
|  Formaatti | Digitaalinen |
|  Tekijä(t) | Bonnie McKee, Joshua Coleman, Lukasz Gottwald |
|  Tuottaja(t) | Josh Abrahams, Ammo, Oligee |
|  Tyylilaji | pop |
|  Kesto | 03.30 |
|  Levy-yhtiö | Syco Music, Sony Music |
| Leona Lewisin muut singlet |
| "Trouble"2012 | "Lovebird"2012 | "One More Sleep"2013 |

**Lovebird** on englantilaisen laulaja-lauluntekijä Leona Lewisin kappale, joka julkaistiin 16. marraskuuta 2012 toisena singlenä hänen kolmannelta studioalbumiltaan *Glassheartilta*. Kappale kertoo naisesta, joka ilmoittaa entiselle rakkaalleen heidän suhteestaan olevan tarpeeksi kauan, joten he voivat jatkaa eteenpäin.

Arvosteluissa kehuttiin Lewisin laulusuoritusta, jota verrattin Whitney Houstoniin ja Mariah Careyyn. Monet kuitenkin löysivät laulusta yhtäläisyyksiä Lewisin edellisiin kappaleisiin. "Lovebird" menestyi Lewisin aiempiin singlejulkaisuihin verrattuna heikosti; sitä myytiin Britanniassa ensimmäisellä viikolla alle 600 kappaletta, eikä se päässyt maan singlelistalle lainkaan.

Taustaa
-------

Bonnie McKee osallistui kappaleen tekemiseen.
Lewis alkoi suunnitella kolmatta albumiaan vuoden 2010 lopussa saatuaan ensimmäisen konserttikiertueensa, The Labyrinthin, päätökseen. Albumin oli määrä ilmestyä syksyllä 2011 "Collide"-singlen julkaisun jälkeen, mutta Lewis lykkäsi albumia vuodella eteenpäin voidakseen jatkaa vielä musiikin tekemistä.

Internetiin vuosi 1. tammikuuta 2012 huonolaatuinen katkelma kappaleesta nimellä "Love Birds". Vuodon jälkeen Lewis ilmaisi turhautumistaan netissä: "Olen surullinen, että yksi kappaleista vuodettiin. Musiikkia lähellä sydäntä pitävänä artistina olisin halunnut jakaa sen kanssanne vasta sitten, kun se on valmis. Toivon teidän tuntevan samoin kuin minä ja tukevan kappaletta, kun se julkaistaan. Kiitos rakkaudestanne." Albumi julkaistiin lopulta lokakuussa 2012.

Julkaisu
--------

"Trouble" julkaistiin 7. lokakuuta 2012 *Glassheartin* ensimmäisenä singlenä. Lewis ilmoitti lokakuun lopussa, että "Fireflies" olisi albumin toinen single ja Lewisin viralliselle VEVO-kanavalle ladattiin sanoitusvideo kappaleesta. Lewis kertoi kuitenkin esiintyessään Lontoossa 5. marraskuuta, että "Lovebird" on albumin toinen single. Myöhemmin Sony Music vahvisti, että se julkaistaisiin albumin Euroopan markkinoinnin pääsinglenä.

Kappale tuli mahdolliseksi ladata Suomessa, Alankomaissa, Portugalissa ja Sveitsissä 16. marraskuuta 2012. Isossa-Britanniassa kappaletta ei julkaistu erillisenä singlenä, vaan se tuli mahdolliseksi ladata albumiraitana 9. joulukuuta. Saksassa "Lovebird" julkaistiin vasta 12. joulukuuta 2013.

Tuotanto ja sävellys
--------------------

Musiikkinäytteet"Lovebird""Lovebird" julkaistiin Lewisin kolmannen studioalbumin, *Glassheartin*, toisena singlenä. Näyte on kappaleen kertosäkeestä.Äänitiedostojen kuunteluohjeet

"Lovebirdin" ovat kirjoittaneet Bonnie McKee, Joshua Coleman ja Dr. Luke. Sen tuottivat Josh Abrahams, Oligee ja Coleman. Kappale äänitettiin Los Angelesissa sekä miksattiin ja masteroitiin Atlantassa. Lovebird on power balladi, joka kestää 3 minuuttia ja 30 sekuntia.

Kappale alkaa samantyyppisellä urkumelodialla kuin Lewisin tunnetuin kappale "Bleeding Love" ja sisältää "välittömästi päähän jäävän kertosäkeen". Lewis laulaa "But the time went on, the wind has blown, and I have grown" ilmaisten edellisestä suhteesta kuluneen jo tarpeeksi aikaa, ja että hän on kasvanut ihmisenä. Kappaleen koukku on kertosäkeen lopussa, "I’ve got to sing my song, so pretty/ Dum, dum, diddy".

Vastaanotto
-----------

Idolatorin toimittaja Mike Wass kirjoitti "Lovebirdin" olevan toinen *Glassheartin* parhaista kappaleista. Hän kommentoi, että laululla on vahvaa radiopotentaalia ja se voisi olla menestyksekäs Yhdysvalloissa, koska se kuulostaa "Bleeding Loven" kloonilta. Digital Spyn musiikkikriitikko huomasi kappaleessa olevan paljon yhtäläisyyksiä Lewisin kahteen aikaisempaan singleen, "Bleeding Loveen" ja "Better in Timeen". Hän vakuuttui artistin laulusuorituksesta, mutta ihmetteli teoksen julkaisua singlenä, koska albumilla olisi hänen mielestään ollut paremmin menestyviä kappaleita.

The Mirrorin Clemmie Moodien mielestä "Lovebird" on tarttuva kappale, mutta ei lähelläkään "Bleeding Loven" tasoa. The Observerin kriitikko kirjoitti, että Lewis näyttää seuraavaan Adelen jalanjälkiä laulamalla "suuria ja vilpittömiä balladeja". Toimittaja vertasi Lewisin laulutaitoa Whitney Houstonin ja Mariah Careyn kykyihin.

Markkinointi ja musiikkivideo
-----------------------------

Kuvakaappaus musiikkivideosta
Lewis esitti "Lovebirdin" ensimmäistä kertaa marraskuussa 2012, jouluvalojen sytytystilaisuudessa Lontoossa. Televisiossa kappale kuultiin ensimmäistä kertaa brittiläisessä *Daybreak*-ohjelmassa 23. marraskuuta. Sitä seurasivat esiintymiset Loose Women- ja National Lottery Awards -ohjelmissa. Lewis markkinoi singleään myös Espanjassa, *La Voz* -nimisessä laulukilpailussa.

Kappaleen musiikkivideo kuvattiin marraskuussa 2013 ja julkaistiin joulukuun alussa. Videolla on metaforinen teema: Lewis laulaa kappaletta jättimäisessä lintuhäkissä pukeutuneena pitkään mekkoon ja norsunluunväriseen viittaan. Videolla näytetään enimmäkseen, kun Lewis pohtii pakoa häkistä vapauteen. Lopulta hän tajuaa, että häkki ei olekaan lukittu, ja hän voi lähteä. Daily Mail kommentoi, että video ei ole ehkä paras mainos feminismille, mutta Lewis näyttää kuitenkin kauniilta.

Kappaleet
---------

Digitaalinen lataus
1. Lovebird – 3.30

Digitaalinen single
1. Lovebird – 3.30
2. Lovebird (Musiikkivideo) – 3.30

Kaupallinen menestys
--------------------

"Lovebird" sijoittui listalle ainoastaan Etelä-Koreassa, jossa se myi ensimmäisen viikon aikana noin 10 000 kappaletta. Britanniassa kappale julkaistiin ostettavaksi vain albumiraitana, eikä perinteisenä erillisenä singlejulkaisuna. Kappale myi ensimmäisellä viikolla alle 600 kappaletta, eikä päässyt Britannian singlelistan kahdensadan parhaan joukkoon. "Lovebirdista" tuli näin Lewisin heikoimmin myynyt julkaisu ja hänen ensimmäinen singlensä, joka ei päässyt Britannian listalle.

The Mirrorin toimittaja kirjoitti, että kappaleessa ei ole todellista markkinavoimaa eivätkä radiokanavat siksi ota sitä soittolistoilleen. Sivuston mukaan ihmiset eivät ole sen vuoksi koskaan edes kuulleet laulusta, elleivät he omista *Glassheartia*.

| Lista (2012) | Parassijoitus |
| --- | --- |
| Etelä-Korea Etelä-Korea | 22 |
|

Lähteet
-------

1. ↑  Under the skin of Leona Lewis Youtube. Viitattu 29.1.2014. (englanniksi)
2. ↑  Leona Lewis album pushed back again *Contact Music*.  25.1.2012. Viitattu 14.7.2014. (englanniksi)
3. ↑  Daw, Robbie: Leona Lewis’ New Song "Love Birds" Flies Online *Idolator*.  3.1.2012. Viitattu 14.7.2014. (englanniksi)
4. ↑  Leona Lewis angry over song leak *Contact Music*.  25.1.2012. Viitattu 14.7.2014. (englanniksi)
5. ↑  Nissim, Mayer: Leona Lewis announces new single 'Fireflies' - It's really powerful *Digital Spy*.  22.10.2012.  Arkistoitu 23.10.2012. Viitattu 14.7.2014. (englanniksi)
6. 1 2  "Leona Lewis- Oxford Street Xmas Lights Switch on 2012 – Trouble and LoveBird" *Youtube*.  5.11.2012. Viitattu 14.7.2014. (englanniksi)
7. ↑  "Leona Lewis, Una de las Voces Mas Carismaticas y Respetadas del pop mundial, anuncia su nuevo album "Glassheart" el proximo27 de Novembre" *Sony Music Spain*.  Arkistoitu 13.10.2013. Viitattu 14.7.2014. (espanjaksi)
8. 1 2 3  Corner, Lewis: Leona Lewis fails to make top 200 with her new single 'Lovebird' *Digital Spy*.  21.12.2012.  Arkistoitu 26.6.2015. Viitattu 14.7.2014. (englanniksi)
9. ↑  Leona Lewis - Lovebird *Amazon.de*. Viitattu 14.7.2014. (englanniksi)
10. 1 2  Corner, Lewis: Leona Lewis performs new single 'Lovebird' - watch *Digital Spy*.  23.11.2012. Viitattu 14.7.2014. (englanniksi)
11. 1 2 3  Corner, Lewis: Leona Lewis 'Lovebird' single review *Digital Spy*.  30.11.2012.  Arkistoitu 2.11.2014. Viitattu 14.7.2014. (englanniksi)
12. 1 2  Wass, Mike: Leona Lewis - Glassheart (Album review) *Idolator*.  23.10.2012. Viitattu 14.7.2014. (englanniksi)
13. ↑  Moodie, Clemmie: Bleeding hell! New single from Leona Lewis fails to make the top 200 *The Mirror*.  21.12.2012. Viitattu 14.7.2014. (englanniksi)
14. ↑  Hoby, Hermione: Leona Lewis: Glassheart – review *The Observer*.  14.10.2012. Viitattu 14.7.2014. (englanniksi)
15. ↑  Leona Lewis shows off her lady in red look in a figure-hugging dress as she performs on Loose Women *Daily Mail*.  29.11.2012. Viitattu 14.7.2014. (englanniksi)
16. ↑  Leona Lewis - Lovebird on the National Lottery Awards *NME*. Viitattu 30.1.2014. (englanniksi)
17. ↑  Hernández, Nuria: 'La Voz': Carly Rae Jepsen, Alejandro Sanz y Leona Lewis acompañarán a los 8 semifinalistas *Que.es*.  12.12.2012.  Arkistoitu 14.12.2012. Viitattu 14.7.2014. (englanniksi)
18. ↑  Corner, Lewis: Leona Lewis premieres new single 'Lovebird' music video - watch *Digital Spy*.  5.12.2012. Viitattu 14.7.2014. (englanniksi)
19. ↑  Westbrook, Carol: Leona Lewis v Girls Aloud: Music Video Fight Club *Metro*.  7.12.2012. Viitattu 14.7.2014. (englanniksi)
20. ↑  Buckland, Lucy: Don't lose the key! Behind the scenes with a caged Leona Lewis on her Lovebirds video shoot *Daily Mail*.  5.12.2012. Viitattu 14.7.2014. (englanniksi)
21. 1 2  Gaon Charts archive Gaon Chart. Viitattu 30.1.2014. (koreaksi)

Aiheesta muualla
----------------

* Kappaleen virallinen musiikkivideo Youtubessa
* Kappaleen sanat Metrolyrics.com-sivustolla (Arkistoitu – Internet Archive)

Leona Lewis

|  |  |
| --- | --- |
| Studioalbumit | 
* *Spirit*
* *Echo*
* *Glassheart*
* *Christmas, with Love*
* *I Am*

 |
| EP:t | 
* *Hurt: The EP*

 |
| Singlet | 
* "A Moment Like This"
* "Bleeding Love"
* "Better in Time"
* "Footprints in the Sand"
* "Forgive Me"
* "Run"
* "I Will Be"
* "Happy"
* "I Got You"
* "Collide"
* "Trouble"
* "Lovebird"
* "One More Sleep"
* "Fire Under My Feet"

 |
| Konserttitallenteet | 
* *The Labyrinth Tour Live from The O2*

 |
| Kiertueet | 
* *The Labyrinth*
* *Glassheart Tour*

 |
| Muuta | 
* Diskografia
* Kappaleet
* Syco Music
* Island Records
* Walking on Sunshine

 |